S-332/2022

1 Mál þetta, sem var dómtekið 7. mars sl., var höfðað með tveimur ákærum lögreglustjórans á Norðurlandi eystraá hendur L-kvk-þgf D-kvk-þgf G-kvk-þgf, kt. [...].

Fyrri ákæran er dagsett 22. ágúst 2022 og ákærðu þar gefið að sök fíkniefnalagabrot, „með því að hafa, föstudaginn 11. september 2021, verið með í vörslum sínum, 6 töflur af Alprazolam Krka, 1 töflu af Concerta, 4,50 töflu af Rivotril og 4 töflur af Sobril þegar lögregla hafði afskipti af henni á heimili hennar við Sandgerðisbót á Akureyri.

Telst brot þetta varða við 3. gr., sbr. 5. gr. laga um ávana- og fíkniefni nr. 65/1974, með síðari breytingum og 2. gr., sbr. 14 gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærða verði dæmd til refsingar, til greiðslu alls sakarkostnaðar og til að sæta upptöku á þeim efnum sem lögreglan lagði hald á og tilgreind eru í efnaskrá nr. 46921 samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Síðari ákæran er dagsett 10. febrúar 2023, og ákærðu þar gefinn að sök þjófnaður, „með því að hafa þriðjudaginn 20. desember 2022, í snyrtivörudeild verslunar Hagkaupa [...], stolið snyrtivörum (andlitshreinsi, ilmvatni, augnhárum og augnskuggapallettu), samtals að verðmæti 20.991 krónur.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærða verði dæmd til refsingar og til greiðslu alls sakarkostnaðar.“

2 Ákærða krefst vægustu refsingar sem lög leyfa og hæfilegra málsvarnarlauna til handa skipuðum verjanda.

Ákæra dagsett 22. ágúst 2022

3 Ákærða hefur komið fyrir dóm og játað að hafa haft í vörslum sínum þau lyf sem lýst er í ákæru frá 22. ágúst 2022 en krefst sýknu á þeim forsendum að þar sé ekki lýst refsiverðu athæfi. Með játningu hennar, sem ekki er ástæða til að efa að sé sannleikanum samkvæm, og gögnum málsins, er háttsemin sem lýst er í ákæru nægilega sönnuð og fór því ekki fram frekari sönnunarfærsla þar um en málið var flutt um refsinæmi.

4 Ákærða kvað þetta hafa verið lyf sem hún átti að taka en hún hafi þó fengið þau á götunni. Byggir sýknukrafa á því að þau lyf sem upp eru talin í ákæru séu ekki á lista í fylgiskjölum með reglugerð nr. 233/2001 og breytingareglugerðum þar á. Því séu vörslurnar ekki refsiverðar. Vera megi að lyfin innhaldi efni sem þar eigi undir en þeirrasé ekki getið í ákærunni og því beri að sýkna ákærðu.

5 Alprazolam er á meðal þeirra efna sem talið er upp í fylgiskjali I með reglugerð nr. 233/2001 um ávana- og fíkniefni og önnur eftirlitsskyld efni, sbr. breytingu með reglugerð nr. 808/2018. Hin lyfin eru þar ekki upp talin en hins vegar eru þar tilgreind virku efnin í þeim; Metylphenidatum sem er virka efnið í Concerta, Clonazepamum í Rivotrilog Oxazepamumí Sobril.

6 Samkvæmt c-lið 1. mgr. 152. gr. laga nr. 88/2008 um meðferð sakamála skal í ákæru greina svo glöggt sem verða má hver sú háttsemi er sem ákært er út af, hvar og hvenær brotið var framið, heiti þess að lögum og aðra skilgreiningu og loks heimfærslu þess til laga og stjórnvaldsfyrirmæla, ef því er að skipta. Samkvæmt 1. mgr. 180. gr. sömu laga má hvorki dæma ákærða fyrir aðra hegðun en þá sem í ákæru greinir né heldur dæma aðrar kröfu á hendur honum. Þó má sakfella ákærða þótt aukaatriði brots, svo sem staður og stund þess, séu ekki skýrt eða rétt greind, enda telji dómari að vörn hafi ekki verið áfátt þess vegna.

7 Meðal gagna málsins er efnaskýrsla þar sem fram koma heiti lyfjanna og hvert virka efnið er í hverju þeirra. Að áliti dómsins bitnaði það því ekki á vörn ákærðu að virku innihaldsefnanna hafi ekki verið sérstaklega getið í ákæru.

8 Ákærða hefur játað að hafa haft umrædd efni í sínum vörslum. Verður hún því sakfelld fyrir þá háttsemi sem henni er gefin að sök í ákæru frá 22. ágúst 2022 og er brotið þar réttilega heimfært til refsiákvæða.

Ákæra dagsett 10. febrúar 2023

9 Ákærða játaði skýlaust sök samkvæmt ákæru frá 10. febrúar sl. Með játningu hennar, sem ekki er ástæða til að efa að sé sannleikanum samkvæm, og gögnum málsins, er nægilega sannað að hún hafi gerst sek um þá háttsemi sem í ákæru er lýst og þar er réttilega heimfærð til refsiákvæðis.

Viðurlög og sakarkostnaður

10 Ákærða gerði sátt um greiðslu sektar fyrir þjófnað 7. nóvember 2016. Þá var hún, þann 12. maí 2021, dæmd í 30 daga fangelsi skilorðsbundið í tvö ár, fyrir þjófnað. Með þeim brotum sem hún er nú sakfelld fyrir hefur hún rofið skilorð dómsins frá 12. maí 2021.

Ber að taka þann dóm upp og dæma nú í einu lagi refsingu fyrir öll brotin, sbr. 60. gr. almennra hegningarlaga nr. 19/1940, sbr. 77. gr. sömu laga. Um er að ræða aðra ítrekun þjófnaðarbrots. Þykir refsing ákærðu hæfilega ákveðin fangelsi í 60 daga. Með heimild í 4. mgr. 77. gr. almennra hegningarlaga verður ákærða jafnframt dæmd til greiðslu 210.000 króna sektar til ríkissjóðs. Skal 16 daga fangelsi koma í stað sektarinnar verði hún eigi greidd innan fjögurra vikna frá uppsögu dómsins að telja.

11 Þá sæti ákærða upptöku á þeim efnum sem tilgreind eru í ákæru dags. 22. ágúst 2022, sbr.6. mgr. 5. gr. laga um ávana- og fíkniefni nr. 65/1974 og 2. mgr. 14. gr reglugerðar nr. 233/2001 um ávana- og fíkniefni og önnur eftirlitsskyld efni, eins og greinir í dómsorði.

12 Að kröfu ákæruvalds og með vísan til dómsniðurstöðu verður ákærða dæmd til greiðslu sakarkostnaðar sem er ekki annar en málsvarnarlaun skipaðs verjanda hennar, eins og greinir í dómsorði að teknu tilliti til virðisaukaskatts, ferðakostnaður hans og dagpeningar.

A-kvk-nf S-kvk-nf héraðsdómari kveður upp dóminn.

Dómsorð :

Ákærða, L-kvk-nf D-kvk-nf G-kvk-nf, sæti fangelsi í 60 daga.

Ákærða greiði 210.000 krónur í sekt til ríkissjóðs innan fjögurra vikna frá uppsögu dóms þessa en sæti ella fangelsi í 16 daga.

Gerð eru upptækar 6 töflur af Alprazolam Krka, 1 tafla af Concerta, 4,5 töflur af Rivotril og 4 töflur af Sobril.

Ákærða greiði 479.166 krónur í sakarkostnað, þ. e. málsvarnarlaun skipaðs verjanda síns, G-kk-ef M. A-kk-ef lögmanns, 391.716 krónur, ferðakostnað hans, 80.400 krónur, og 7.050 krónur í dagpeninga.

A-kvk-nf S-kvk-nf